**Ese: “ Krimet Naziste ndaj shqiptarëve ”**

Vjeshta mbarte ca nxitës të posaҫëm të menduari ekstrem mbase për shkak të larmisë së ngjyrave me të cilat vinte, tensioneve politike , qënies pararojë e dimrit me elementin pikant të rënies së gjetheve nga super mazhoranca e pemeve. Përzirja e fenomenit “të rënies” ndikoi gjimnazistin që niste vitin e dytë në shkollën që mbante emrin e njërit prej vëllezërve Frashëri të cilët përmes penës , art dhe dije ,  i kishin ndikuar faktorët social - nacional dhe politik në të mirë të kombit dhe në shërbim të paqes, për ҫka mirditasi shtatëmbëdhjetëvjeҫar dukshëm u ndal tek njoftimi ftues nga mësuesja e historisë për të hedhur mbi letrën e bardhë një eseizëm të rastit për krimet  naziste ndaj shqiptarëve.

Vjeshta thoshte se rënia mbetet një proces i pashmangshëm historik për Njeriun dhe kjo e dymijënjezëtedyta pas lindjes së Krishtit mban gjëmimin e dhimbjes ukrainase ku supërfuqia ruse që kishte fituar luftën mbi nazismin nuk e kishte ndalur përdorimin e armëve, dhunës, dëmeve dhe shkatërrimeve si për të thënë se ndalimi i Hitlerit nuk ishte ndalimi i ideologjive dikatoriale dhe vrastare . Për shkak edhe të temperaturave politike shqiptare të cilat shkruesi i kësaj eseje nganjëherë nuk mund ti kuptonte dhe interpretonte në përmasat e akademizmit historik, sërish duke kaluar nëpër qenien e tij formonin ca valë të menduari për raportin mbi nacionalen dhe socialen të cilat nazismi i perdori si flamur për të pushtuar botën dhe sipas dëshmive të kohës kishte marrë rreth pesëqind shqiptarë drejt kampeve gjermanë të përqëndrimit, kryesisht Mathausen.

Pikërisht për këto arsye, rëniet në këtë vjeshtë zgjatonin të menduarit e gjimnazistit për hirin e krematoriumeve naziste hitleriane deri tek dhe Kupa e Dheut që fituesit e luftës i dhanë edhe shqiptarëve të mbijetuar, fakte të trishta dhe të pakontestueshme që kalonin tangent nën bisedat e shqiptareve politikan e të zakonshem por e kundërta kishte ndodhur me mësimdhënësen e historisë 11 në proҫes e cila kishte hedhur dritë me shpjegimet e saj pikërisht mbi pasojat e luftrave dhe në marrëzinë e të cilave Lufta e II botërore dukej e ngulitur aq thellë sa vetëm një edukim bashkëkohor me fakte historike dhe interpretime në shërbim të paqes mund të ishte gjëja e duhur në këto kohë.

Të edukuarit e nxënësve si qytetar global, ku duhej bashkërënduar Gjuha , Letërsia , Qytetaria dhe Teknologjia e Informacionit , kërkon që aritmetika e jetës ti ofronte zgjidhje problematikave të tilla të së shkuarës ku njerëz të pafajshëm ndëshkohen, dhunohen, asgjësohen aq dhimbshëm sa shqiptarët edhe të tjerët në Mathauzen. Nevojitej thellimi i njohjes së ndërsjellt të kulturave shqiptaro-gjermanike në një moshë sa më të hershe prej nxënësve , favorizuar nga autostradat e hekurudha moderne komunikimi ҫka rezulton jo vetëm e nevojshme pavarsisht mundësive të arta të teknologjisë së informacionit dhe do të shërbente bashkimin shpirtëror të qytetarve dhe një bashkekzistencë ku e Vërteta dhe Falja na bëjnë të lirë ndërsa krimet naziste ishin njëra nga piramidat e së keqës së ekspancioneve perandorake rrafshimi i së cilave vjen nëpërmjet mjeteve të informimit dhe politikave të bashkekzistencës…!?

…edhe vjeshta e sivjetme e shqiptarëve e ka brenda në fundin e saj 28-29 Nëntorin por vullneti për të nderuar të rënët dhe martirët duke ndriҫuar me fakte histotike krimet e nazismit dhe proceset jo shteruese të dënimit dhe zhdëmtimit do mbetej i paplotë nëse sërisht mbivendosej debate politike për datën kur iku gjermani i fundit dhe me siguri që dimri natyror do të vijonte me perplasje ndër palët të cilat prej 1944 - 1945 e deri më sot mbartnin edhe fijet e helmta të diktaturës së majtë .

Thellimi i njohjes me prova dhe fakte për krimet naziste do të shërbente si një periudhë e rëndësishme historike duke na mësuar, kujtuar e vlerësuar ngjarje të hidhura të së shkuarës të cilat nuk duhet të perseritej më në këtë vend të shqiponjave ku ngjarjet kriminale naziste lanë gjurmë duke frenuar e rrezikuar ta ndalonin  popullin arbnor të etur për Paqe, zhvillim e mbrojte traditash, pasi luftëra të tilla i zbehin deri të mos mbetej asgjë a kthehej në një vend të varur ...

Por, në acar a në zjarr,  Shqiponja sado e plagosur nga pushtimet prej kohës kur në trup të saj kaloj Vija e Deodosit , ia doli krimeve të nazizmit ndonëse ishte pak vite nga shpallja e Pavarësise, rezistoj e gjeti forcat për tu ҫliruar si pjesë e kampit fitues të Luftës së Dytë Botërore  sado që shumë shqiptar ndërruan jetë , u zdhukën , duke lënë familje pa të afermit e tyre sikurse pas Masakrës së 7 Korrikut ne Borov - Ersekë ku ushtria gjermane vrau dhe masakroj 107 burra, gra, të moshuar dhe femijë ...

Historia na thotë se segmente të pushtuesit të egër nazist u munduan t’ia mbyllnin gojën me zinxhirë vdekje e vuajtje popullit shqiptar deri në skajin më të errrët promotean ndonëse ishte populli që nuk ia kishte  marrë zjarrin askujt thjesht kishte treguar veten në mbrojtjen e hebrejve por përvoja e mbijetesës ia vlejti edhe në këtë rast popullit shqiptar të qendroje në këmbë si një kollonë e  pathyeshme ngritur mbi  themele patriotizimi /dheas,  edhe perballë dallgëve naziste…

Pavarsisht se i  gjymtuar territorialisht si komb i ndarë padrejtësisht në pesë shtete, edhe pas rënies së murit të Berlinit, le t’i përulemi të rënëve, martirëve, atye që u bënë hi në kematoriumet naziste dhe Gjuhës Shqipe e cila qëndroj, shënoj dhe përballoj dimrin nazist e diktaturat vijuese duke mbetur ashtu shekullore dhe e parrëzueshme përherë e vetëpasurueshme , biologjikisht gërmë jete , kimikisht shie percjellëse e aftë të shijoj detin e kuptimësisë dhe të tërhiqet në malet e saj dialektore për ta pritur pranveren e Lirisë dhe ndërtimit të Demokracisë …

Dhe pranvera vjen…

Punoi : Frenklin Dedaj

Shkolla “ SAMI FRASHËRI ” TIRANË Klasa: 11.14